Hadsono sąsiauris

Hadsono sąsiauris (, ) yra Kanados šiaurės rytuose, skiria Bafino Žemę (šiaurėje) ir Šiaurės Amerikos žemynui priklausantį Labradoro pusiasalį (pietuose). Jungia Hadsono įlanką su Atlanto vandenynu. Rytinį sąsiaurio kraštą riboja Čidlio kyšulys ir Rezoliušino sala. Ilgis 806 km, plotis 115–407 km. Laivybinės dalies gylis 141–988 m. 8 metų mėnesius sąsiauris padengtas dreifuojančiais ledais. 1610 m. atrastas Henrio Hadsono (jo garbei ir pavadintas).

Kategorija:Kanados sąsiauriai